SUPER กางแผนปี 66 เน้น “พลังงานหมุนเวียน” เดินหน้า “ซีโอดี” 2 โครงการ 44 MW
SUPER เปิดกลยุทธ์ปี 66 เน้นพอร์ตพลังงานหมุนเวียน เตรียม COD เพิ่ม 2 โครงการใหม่ กำลังผลิตรวม 44 MW
SUPER เปิดกลยุทธ์ปี 66 เน้นพอร์ตพลังงานหมุนเวียน เตรียม COD เพิ่ม 2 โครงการใหม่ กำลังผลิตรวม 44 MW
22 มี.ค. 2566

นายจอมทรัพย์ โลจายะ ประธานเจ้าหน้าที่บริหาร พร้อมด้วย นางกุลชลี นันทสุขเกษม ประธานเจ้าหน้าที่บริหารด้านการเงิน บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ร่วมนำเสนอข้อมูลผลการดำเนินงานประจำปี 2565 และแผนการดำเนินธุรกิจในปี 2566 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference
โดยแผนการดำเนินธุรกิจในปี 2566 บริษัทฯยังคงเน้นในความสำคัญในการขยายธุรกิจพลังงานหมุนเวียนในประเทศ ประเทศเวียดนาม และประเทศในกลุ่มอาเซียน โดยจะทยอย COD 2 โครงการ ได้แก่ Private PPA 14 MW วินด์ฟาร์มฯ เวียดนาม 30 MW ในส่วนรับงานโครงการจัดหาไฟฟ้าจากพลังงานหมุนเวียน แบบ FiT พ.ศ. 2565 – 2573 ตามการออกประกาศรับซื้อไฟฟ้าของคณะกรรมการกำกับกิจการพลังงาน (กกพ.) ที่ยื่นประมูล กำลังการผลิตติดตั้งรวมประมาณ  400 MW  คาดรู้ผลเร็วๆ นี้